### Beslutning

Erling Jakobsen med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

### Resumé

Borgmesteren eller en rådmand kan i medfør af kommunestyrelsesloven sammen med en embedsmand, som byrådet har bemyndiget hertil, underskrive følgende:

* Dokumenter vedrørende kommunens køb og salg af fast ejendom
* Dokumenter vedrørende optagelse af lån, og
* Dokumenter vedrørende påtagelse af garantiforpligtelser

Som følge af direktørskiftet i Magistratsafdelingen for Kultur og Borgerservice pr. 1. januar 2022 er der behov for at opdatere bemyndigelsen. Samtidig har Borgmesterens Afdeling og Magistratsafdelingen for Teknik og Miljø ønsket en række justeringer i deres respektive bemyndigelser.

### Indstilling

Det indstilles:

At 1) direktør Emma Mathiesen bemyndiges til, sammen med rådmanden for Kultur og Borgerservice, at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

At 2) sekretariatschef Elisabeth Jakobsen bemyndiges til, sammen med borgmesteren, at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

At 2) forvaltningschef Sara Kristiansen, forvaltningschef Yngve Holm og økonomichef Mike Nilsson bemyndiges til, sammen med rådmanden for Teknik og Miljø, at kunne underskrive dokumenter vedrørende kommunens køb og salg af fast ejendom, optagelse af lån samt påtagelse af garantiforpligtelser.

At 3) underskriftsbemyndigelsen til forhenværende direktør For Kultur og Borgerservice Dagmar Johansen ophæves.

At 4) på Teknik og Miljøs område ophæves underskriftsbemyndigelsen til tidligere AffaldVarmechef Karl Petersen, afdelingsleder Benjamin Johnsen, jurist Albert Thygesen og jurist Timmy Holm.

### Sagens forløb

10-01-2022 Magistraten
Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Borgmesterens Afdelings indstilling af 17. december 2021.
 19-01-2022 Aarhus Byråd
Erling Jakobsen med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.